b"\n_START_ARTICLE_\nMax Abraham\n_START_SECTION_\nEl\xc3\xa4m\xc3\xa4\n_START_PARAGRAPH_\nAbraham syntyi Danzigissa (nyk. Gda\xc5\x84sk, Puola) juutalaiseen kauppiasperheeseen. H\xc3\xa4n opiskeli Berliinin yliopistossa Max Planckin ohjaamana. Abraham valmistui vuonna 1897 ja ty\xc3\xb6skenteli seuraavat kolme vuotta Planckin apulaisena. Seuraavat yhdeks\xc3\xa4n vuotta h\xc3\xa4n jatkoi uraansa G\xc3\xb6ttingenin yliopistossa dosenttina, palkattomana luennoitsijana._NEWLINE_Abraham aloitti elektronia koskevan teorian kehitt\xc3\xa4misen vuonna 1902. H\xc3\xa4nen mukaansa elektronilla on t\xc3\xa4ydellinen pallopinta, mihin s\xc3\xa4hk\xc3\xb6varaus on jakautunut tasaisesti. Hendrik Lorentz ja Albert Einstein kehittiv\xc3\xa4t toisenlaista teoriaa, josta tuli laajemmin hyv\xc3\xa4ksytty kuin Abrahamin teoriasta. Abraham muistetaan my\xc3\xb6s tiedemiehen\xc3\xa4, joka vastusti koko el\xc3\xa4m\xc3\xa4ns\xc3\xa4 suhteellisuusteoriaa._NEWLINE_Abraham otti vastaan viran Illinois'n yliopistosta Yhdysvalloista, mutta vain muutaman kuukauden j\xc3\xa4lkeen h\xc3\xa4n j\xc3\xa4tti viran ja matkusti takaisin G\xc3\xb6ttingeniin. My\xc3\xb6hemmin Tullio Levi-Civita pyysi Abrahamia t\xc3\xb6ihin Milanon korkeakouluun ja h\xc3\xa4n otti vastaan klassisen mekaniikan professuurin vuonna 1914._NEWLINE_Ensimm\xc3\xa4isen maailmansodan alettua Abraham pakotettiin palaamaan takaisin Saksaan. _NEWLINE_Abrahamilla todettiin aivokasvain ja h\xc3\xa4n kuoli vuonna 1922 M\xc3\xbcncheniss\xc3\xa4."